**Indbydelse til Showdown Danmark Cup 4 i weekenden den 12. og 13. april 2025.**

Kære alle sammen.

Showdownudvalget byder alle velkommen til den sidste cup i sæsonen 2024-2025

Denne gang handler det om Cup 4, så tøv ikke med, at tilmelde dig og øvrige i din klub, så vi kan få en god og fantastisk sidste Cup i sæsonen.

Husk at kampplanerne først bliver udsendt onsdagen før et stævne efter kl. 12.

Udvalget vil gøre opmærksom på afbestillingsreglerne på Fuglsangcentret. som betyder, at hvis man melder afbud mindre end 24 timer før arrangementsstart, så bortfalder DBS legattilskudet.   
Det vil betyde, at man således skal betale den fulde pris for opholdet.

Således bliver, døgnprisen på 560 kr. i stedet til 1484 kr.  
Udvalget vil derfor efterfølgende sende en ekstra opkrævning på 924 kr. da vi vil blive opkrævet dette beløb af FSC.  
**Så husk** at melde afbud i god tid ellers koster det! – smiler.

Afbud skal ske via mailadressen: [afbud@showdowndanmark.dk](mailto:afbud@showdowndanmark.dk)

Husk det er jeres eget ansvar at give besked i god tid, så udvalget kan kontakte Fuglsangcentret herom.

**Tid:**

Lørdag den 12. april 2025 Kl. 12.00 til søndag den 13. april 2025, Kl. ca. 17.30.

**Sted:** Fuglsangcentret, Søndermarksvej 150, 7000 Fredericia.

**Arrangør:** Parasport Danmarks Idrætsudvalg for Showdown (Showdownudvalget).

**Priser:**

Ophold og forplejning: 667 Kr.

Valgfri aftensmad om søndagen: 106 Kr.

Bemærk, at det ikke længere er muligt, at fravælge formiddags, eftermiddags og aften skaffe. Grundet nye regler i forbindelse med ophold på FSC.

Startgebyr for spillere ved Cup 4: 350 Kr.

**Spillerlicens: 100 kr.**

**Spillerlicensen betales ved først tilmeldte stævne pr. sæson.**

**Tilmelding:**

Du tilmelder dig i din klub. Det er også i din klub du betaler for stævnet. Hver klub skal benytte onlinetilmeldingssystemet og klubben skal overføre en samlet betaling.   
Du tilmelder dig enten som spiller, som træner eller som ledsager. Stævnets dommere tilmelder sig direkte hos showdownudvalgets turneringsleder. Husk at klubbens tilmelding først er gyldig, når showdownudvalget har modtaget jeres betaling.

Til kasserer/tilmeldingsansvarlige

Klubbens tilmelding og betaling skal senest være showdownudvalget i hænde:

Onsdag den 12. februar 2025 Kl. 12.00.

Du må kun spille med bats af træ ved stævner under Showdown Danmark.

Brug af Bats af kulfiber, metal, plexiglas og andre plastmaterialer vil **ikke** blive godkendt ved batkontrollen før turneringsstart.

Alle kampe i grundspillet. Spilles, bedst af 3 sæt, og med en tidsbegrænsning på 15 minutters effektiv spilletid pr. sæt.

Ved deltagelse i turneringer afholdt af Showdownudvalget giver man samtykke til, at billeder og videoer taget under stævnet kan bruges på Showdownudvalgets officielle Facebookside og website.

Man kan bede om, at der bliver taget så lidt video og billeder som muligt af en selv ved stævnet ved at sende Showdownudvalget en mail på [persondata@showdowndanmark.dk](mailto:persondata@showdowndanmark.dk)

**Vi har udsendt disse ting til klubberne:**

1. Indbydelse til Cup 4.
2. Program for Cup 4.
3. Om stævner på Fuglsangcenteret. Generelle regler og gode råd.
4. Til klubbens kasserer. Tilmelding og betaling til showdownstævner.

Vi glæder os til at se jer alle til endnu en god dyst med bat og bold.

Med sportslig hilsen.

Parasport Danmarks Idrætsudvalg for Showdown.